stanford-oval/wikipedia huggingface dataset:
Katri Mattsson

| Henkilötiedot |
| --- | --- | --- | --- |
Syntymäaika: 22. marraskuuta 1982 (ikä 41)
Syntymäpaikka: Kauhajoki, Suomi
Pelipaikka: keskikenttä
Pituus: 1,65
Seurat
| Vuodet | Seura | O | (M) |
| 1998–2001 | United Pietarsaari |  |  |
| 2002–2004 | Florida Atlantic Owls | 56 | (26) |
| 2005–2006 | United Pietarsaari |  |  |
| 2007–2008 | Bälinge |  |  |
| 2009–2011 | Wolfsburg | 9 | (0) |
| 2012 | Jitex | 18 | (1) |
| 2013 | LSK Kvinner FK | 20 | (0) |
| 2014 | PK-35 Vantaa | 23 | (3) |
| 2015 | FC Ilves | 23 | (3) |
Maajoukkue
| 1999–2015 | Suomi | 100 | (2) |

Katri Mattsson (o.s. Nokso-Koivisto, s. 22. marraskuuta 1982) on suomalainen jalkapalloilija. Hän pelasi sata maaottelua Suomen naisten maajoukkueessa. Viimeisen pelikautensa 2015 hän pelasi Tampereen Ilveksessä. Hän on Suomen Palloliiton varapuheenjohtaja.
Mattsson on urallaan aiemmin pelannut GBK:ssa, Kokkolan Palloseurassa ja FC Unitedissa, jossa hän voitti Suomen mestaruuden 2002 ja 2004 sekä Suomen cupin 2001, 2004 ja 2005. Mattsson on pelannut myös Yhdysvalloissa yliopistojoukkueissa, ruotsalaisissa Bälingessä ja Jitexissä, saksalaisessa VfL Wolfsburgissa sekä norjalaisessa Lillestrøm SK:ssa, josta hän palasi kaudeksi 2014 Suomeen. Hän pelasi vuonna 2014 PK-35 Vantaassa ja vuonna 2015 kotikaupunkinsa Tampereen Naisten Liigan sarjanousijassa Tampereen Ilveksessä.
Maajoukkueeseen Mattsson nousi ensi kerran vuonna 1999. Hän pelasi vuonna 2015 päättyneellä maajoukkueurallaan 100 maaottelua ja teki niissä kaksi maalia. Vuoden 2009 EM-kilpailuissa hän pelasi 54 minuuttia merkityksettömässä alkulohko-ottelussa Ukrainaa vastaan ja vuoden 2013 EM-kilpailuissa täyden ajan ratkaisevassa alkulohko-ottelussa Tanskaa vastaan. Sadannen maaottelunsa hän pelasi EM-karsintaottelussa Espanjaa vastaan lokakuussa 2015.
Mattsson meni vuonna 2015 naimisiin ja otti sukunimekseen Mattssonin. Pariskunnalla on yksi lapsi.
Tammikuussa 2016 Mattson ilmoitti lopettavansa pelaajauransa. Hän kuuluu Tampereen Ilveksen johtokuntaan, ja hänet valittiin tammikuussa 2018 Suomen Palloliiton varapuheenjohtajaksi.
Mattsson on koulutukseltaan kauppatieteiden maisteri. Hän työskentelee Nokian Renkaat Oyj:ssä.
Kiviristi

Kiviristinpuistossa on kaksi Lapuan taisteluun liittyvää muistomerkkiä.
Kiviristi on Lapuan kaupungin keskustan alueella oleva kaupunginosa, jossa on pääasiassa kerrostaloja, pienkerrostaloja, rivitaloja ja omakotitaloja. Alueella sijaitsee myös Koulutuskeskus Sedu, Lapuan Lukio ja Etelä-Pohjanmaan Poliisilaitoksen Lapuan Poliisiasema. Kiviristi-nimi tulee siellä sijaitsevasta Lapuan taistelun muistomerkistä. Kiviristille suoritetaan vuosittain kunniakäynti Lapuan Päivien yhteydessä.
Kiviristin kentällä on vietetty monia juhlia, mm. Herättäjäjuhlat 1984, Evankeliumijuhlat 1987 ja Lähetysjuhlat 1999. Kenttää käytetään jalkapallon pelaamiseen. Kentän vieressä sijaitsee frisbeegolf-rata.
Muistomerkit

Suomen sodan taistelupaikalle pystytettiin Lapuan taistelun jälkeen muistokivi. Se pystytettiin sille paikalle, jossa luutnantti Magnus Blum kaatui. Muistomerkissä lukee: "Stupade I Segern Öfr Ryssarne D 14 Juli 1808. Saknad af Fäderneslandet och Vapenbröder". Kiviristillä on myös toinen Lapuan taisteluun liittyvä rautainen muistomerkki, jonka Gustaf August Wasastjerna on hankkinut. Se valettiin Tukholmassa. Muistomerkissä lukee Julius Krohnin kirjoittamat säkeet: "Tappelit tässä Sankarit Suomen Heittivät henkens, Eest' oman maan. Poikansa patsaan Nostivat heille Wannoen vuorons Kuollansa näin." Takapuolelle on kirjoitettu kaatuneiden upseerien nimet: "Ramsay, M. Blum, D. Aminoff, v. Qvanteen, Gestrin ja 106 miestä W. 18 14/7 08".
Formula 2 -kausi 2018

Formula 2 -kausi 2018 oli FIA Formula 2 Championship -sarjan toinen kausi. Kausi oli ensimmäinen jolloin ajettiin uusilla Dallara F2 2018 -autoilla, sekä Mecachromen 3,4 litraisilla V6-moottoreilla. Tästä kaudesta lähtien käytettiin Formula 1:n tavoin halo-päänsuojusta.
Tallit ja kuljettajat

| Talli | Nro | Kuljettaja | Kilpailut |
| --- | --- | --- | --- |
|  Russian Time | 1 |  Artjom Markelov | Kaikki |
|  Russian Time | 2 |  Tadasuke Makino | Kaikki |
|  Pertamina Prema Theodore Racing | 3 |  Sean Gelael | Kaikki |
|  Pertamina Prema Theodore Racing | 4 |  Nyck de Vries | Kaikki |
|  DAMS | 5 |  Alexander Albon | Kaikki |
|  DAMS | 6 |  Nicholas Latifi | Kaikki |
|  ART Grand Prix | 7 |  Jack Aitken | Kaikki |
|  ART Grand Prix | 8 |  George Russell | Kaikki |
|  MP Motorsport | 9 |  Roberto Merhi | 1–8 |
|  MP Motorsport | 9 |  Dorian Boccolacci | 9–12 |
|  MP Motorsport | 10 |  Ralph Boschung | 1–10 |
|  MP Motorsport | 10 |  Niko Kari | 11–12 |
|  BWT Arden | 11 |  Maximilian Günther | 1–11 |
|  BWT Arden | 11 |  Dan Ticktum | 12 |
|  BWT Arden | 12 |  Nirei Fukuzumi | Kaikki |
|  Campos Vexatec Racing | 14 |  Luca Ghiotto | Kaikki |
|  Campos Vexatec Racing | 15 |  Roy Nissany | 1–10 |
|  Campos Vexatec Racing | 15 |  Roberto Merhi | 11–12 |
|  Trident | 16 |  Arjun Maini | Kaikki |
|  Trident | 17 |  Santino Ferrucci | 1–7 |
|  Trident | 17 |  Alessio Lorandi | 8–12 |
|  Carlin | 18 |  Sérgio Sette Câmara | Kaikki |
|  Carlin | 19 |  Lando Norris | Kaikki |
|  Charouz Racing System | 20 |  Louis Delétraz | Kaikki |
|  Charouz Racing System | 21 |  Antonio Fuoco | Kaikki |
Tallit ja kuljettajat > Uudet kuljettajat

Tadasuke Makino debytoi Russian Timella.
Maximilian Günther ja Nirei Fukuzumi debytoivat Ardenilla.
Jack Aitken ja George Russell debytoivat ART GP:llä.
Arjun Maini debytoi Tridentillä.
Roy Nissany debytoi Campoksella.
Tallit ja kuljettajat > Poistuneet kuljettajat

Charles Leclerc siirtyi Formula 1 -sarjaan Sauberille.
Nobuharu Matsushita siirtyi Super Formula -sarjaan.
Oliver Rowland siirtyi FIA World Endurance Championship -sarjaan Manorille.
Tallit ja kuljettajat > Kauden aikana vaihtuneet kuljettajat

Alessio Lorandi debytoi Tridentillä korvaten Santino Ferruccin Unkarin GP:stä eteenpäin.
Dorian Boccolacci debytoi MP Motorsportilla korvaten Roberto Merhin Belgian GP:stä eteenpäin.
Niko Kari debytoi MP Motorsportilla korvaten Ralph Boschungin Venäjän GP:stä eteenpäin.
Roberto Merhi korvasi Campoksella Roy Nissanyn Venäjän GP:stä eteenpäin.
Dan Ticktum debytoi Ardenilla korvaten Maximilian Güntherin Abu Dhabin GP:ssä.
Tallit ja kuljettajat > Tallivaihdokset

Luca Ghiotto vaihtoi Russian Timelta Campokselle.
Alexander Albon vaihtoi ART GP:ltä DAMSille.
Sean Gelael vaihtoi Ardenilta Prema Racingille.
Sérgio Sette Câmara vaihtoi MP Motorsportilta Carlinille.
Tallit ja kuljettajat > Tallimuutokset

Rapax vetäytyi sarjasta kauden 2017 päätteeksi. 8. helmikuuta 2018 vahvistettiin Racing Engineeringin ja Fortec Motorsportin vetäytyvän sarjasta ja Russian Time teki paluun.
Tallit ja kuljettajat > Uudet tallit

Carlin ja Charouz Racing System osallistuvat sarjaan.
Mestaruuspisteet

Pisteet jaettiin lauantain pitkän kilpailun kymmenen parhaan joukkoon sijoittuneille kuljettajille ja kahdeksalle parhaalle sunnuntain sprinttikisassa. Lauantain pitkään kilpailuun paalupaikalle ajanut kuljettaja palkittiin neljällä pisteellä. Nopeimman kierroksen ajanut kuljettaja sai kaksi pistettä, mikäli hän on ajanut 90% kisakierroksista ja sijoittunut kymmenen parhaan joukkoon lopputuloksissa. Sprinttikisaan paalupaikan ottanut kuljettaja ei saanut ylimääräisiä pisteitä.
| Sijoitus | 1>  | 2>  | 3>  | 4>  | 5>  | 6>  | 7>  | 8>  | 9>  | 10>  | Paalupaikka | Nopein kierros |
| --- | --- | --- | --- | --- | --- | --- | --- | --- | --- | --- | --- | --- |
| Lähtö 1 | 25 | 18 | 15 | 12 | 10 | 8 | 6 | 4 | 2 | 1 | 4 | 2 |
| Lähtö 2 | 15 | 12 | 10 | 8 | 6 | 4 | 2 | 1 |  |  |  | 2 |
Televisiointi

Suomessa Formula 2 -kilpailut esitti kaudella 2018 maksutelevisiokanava C More Max.
Selostajat:
Niki Juusela
Ville Lepistö
Asiantuntijat:
Aaro Vainio
Niko  Kari
Ossi Oikarinen
Tommi Pärmäkoski
Aiheesta muualla

Kuvia tai muita tiedostoja aiheesta Formula 2 -kausi 2018 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2018 FIA Formula 2 Championship
Carlin voitti kauden 2018 valmistajienmestaruuden.
Käännös suomeksi
Kivijalkakauppa

Helsingin Fredrikinkadulla on paljon erikoisliikkeitä talojen kivijaloissa.
Kivijalkakauppa on liike, joka sijaitsee kerrostalon katutasossa. Liiketila on helposti saavutettavissa kadulta. Kaupan näyteikkunat toimivat liikkeen mainoksina, joiden avulla pyritään houkuttelemaan ohikulkijoita ostoksille. Kerrostalon muissa kerroksissa voi olla esimerkiksi asuinhuoneistoja, toimistoja ja muita kauppaan liittymättömiä huoneistoja. Talo on yleensä rakennettu ensisijaisesti muuhun kuin kaupan käyttöön.
Kivijalkakauppa on tiiviisti rakennetuissa kaupunkikeskustoissa tavallinen kauppatilan muoto. Erillisiä kaupoiksi tehtyjä rakennuksia esiintyy laajemmin kaupunkikeskustojen ulkopuolella.
Keskustelussa termiä kivijalkakauppa käytetään usein vertailukohtana kauppakeskuksille, automarketeille ja tavarataloille. Monesti kivijalkakaupalla tarkoitetaan lähellä olevaa pienikokoisempaa kauppapistettä, esimerkiksi lähikauppaa, kun taas kauppakeskus, automarket ja tavaratalo kuvaavat kauempana sijaitsevia suuria kaupan keskittymiä.
Käytännössä sanat kivijalkakauppa ja kivijalkaliike ovat siirtymässä tarkoittamaan verkkokaupan eli nettikaupan vastakohtaa, fyysistä liiketoimintaa tai liiketilaa, jossa asiakas kohdataan kasvokkain ja jossa tämä pääsee näkemään ja koskettamaan myytäviä tavaroita. Kivijalkakauppa on saanut hyvin paljon saman merkityksen kuin englannin brick and mortar store tai brick and mortar business.
Aiheesta muualla

Verkko myllertää kivijalkakauppoja  24.3.2011. Kauppalehti. Arkistoitu 4.4.2011. Viitattu 18.6.2011.
Rankka talvi iski loven kivijalkakauppojen kassaan  26.3.2011. Helsingin Uutiset. Arkistoitu 31.5.2011. Viitattu 18.6.2011.
Gorskoje

| Gorskoje Горское |
| --- | --- |
 Gorskoje
 Koordinaatit: 57°56′15″N, 30°41′11″E 
Valtio:  Venäjä
Alue:  Novgorodin alue
Piiri:  Volotin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  380,92 km²
Väkiluku (2010):  2 000
 
 Kunnan kotisivu 
Infobox OKVirheellinen NIMI-arvo: 
Gorskoje (ven. Горское) on maalaiskunta Novgorodin alueen Volotin piirissä Venäjällä. Sen pinta-ala on 380,92 neliökilometriä. Asukkaita on 2 000 henkeä (vuonna 2010).
Maantiede ja asutus

Gorskojen kunta rajoittuu luoteessa Novgorodin alueen Soltsyn, pohjoisessa Šimskin ja koillisessa Staraja Russan piireihin, etelässä Volotin piirin Volotin ja Slavitinon kuntiin sekä lounaassa Pihkovan alueeseen. Pinta-alasta 59,6 % on metsää, 34,1 % maatalousmaata ja 4,1 % asuinaluetta.
Seutu kuuluu Ilmajärven alankoon. Tärkeimmät joet ovat Ilmajärveen laskevat Psiža ja Perehoda sekä Šelonin sivujoki Kološka. Kunnan alueella sijaitsee Dolžinskojesuon rauhoitusalue sekä yksi luonnonmuistomerkki.
Kuntaan kuuluu 45 kylää: Behovo, Borok, Boryni, Bozino, Derglets, Gnilovets, Goritsy, Gorodtsy, Gorki, Gorki Buharovy, Gorki Ratitskije, Gumništše, Hotigoštše, Hotjaža, Hutonka, Ivje, Jazvino, Kamen, Klenovets, Klevitsy, Krasnitsy, Krutets, Lesnaja, Markovo, Parnik, Plaksa, Podostrovje, Pogljazdovo, Pukovo, Raglitsy, Rakitno, Ramenje, Ratitsy, Rno, Rutšji, Seltso, Suharevo, Tšurakovo, Ustitsy, Utšno, Vjazovnja, Vojaža, Volot, Zaretšje ja Žarki. Hallinnollinen keskus on Volotin taajaman vieressä sijaitseva Volotin kylä, jossa on 400 asukasta (vuonna 2010). Toiseksi suurin asutuskeskus on reilun 300 asukkaan Gorodtsy. Gorodtsyn, Ratitsyn ja Volotin kunnat yhdistettiin Gorskojen kunnaksi vuonna 2010.
Liikenne, talous ja palvelut

Kunnasta on linja-autoyhteydet Volotin taajamaan, Soltsyyn, Staraja Russaan ja Novgorodiin.
Paikallisista elinkeinoista tärkeimpiä ovat erilaiset julkiset palvelut, kauppa (17,1 % vuonna 2010) sekä maa- ja metsätalous (9,2 %). Kunnassa toimii elintarvikeyhtiö Novgorodski bekon sekä kaksi yksityisyritystä. Noin puolet työvoimasta työskentelee kunnan ulkopuolella ja 35 % työikäisistä ei käy ansiotöissä.
Kunnan alueella toimii kolme lastentarhaa, kaksi peruskoulua, viisi lääkintäasemaa, viisi kulttuuritaloa, neljä kirjastoa ja kolme postikonttoria. Palvelut ovat keskittyneet Dergletsiin, Gorki Ratitskijeen, Goritsyyn, Gorodtsyyn, Ratitsyyn ja Volotiin.
Nähtävyydet

Seudulla on muinaisia asuin- ja hautapaikkoja. Krutetsin kylän lähellä sijaitsee muinaislinna. Rakennusmuistomerkkeihin kuuluvat Dergletsyn, Gorodtsyn ja Utšnon kirkot sekä Dergletsin ja Klevitsyn kartanojen puistoalueet. Historialliset kohteet liittyvät toiseen maailmansotaan.
Aiheesta muualla

Gorskojen kunnan sivusto (venäjäksi)
Keep on the Borderlands

| Keep on the Borderlands |
| --- | --- |

Suunnittelija:  Gary Gygax
Julkaisija:  TSR, Inc.
Julkaisuvuosi:  1979
Tyylilaji:  pöytäroolipeli
Pelijärjestelmä:  D&D Basic Set
Keep on the Borderlands on seikkailumoduuli Dungeons & Dragons -fantasiaroolipelille, jonka on kirjoittanut Gary Gygax. Pelaajahahmot aloittavat linnasta, josta lähtevät tutkimaan läheisiä hirviöitä täynnä olevia kukkuloita.
Wired-lehden Ken Denmead mainitsi moduulin yhtenä "Top 10:stä D&D moduulista, jotka löysin varastosta tänä viikonloppuna". Denmeadin mukaan se on haastava matalan tason pelaajahahmoille.
Karbimatsoli

| --- | --- |

Karbimatsoli
Systemaattinen (IUPAC) nimi
Etyyli-3-metyyli-2-sulfanylideeni-imidatsoli-1-karboksylaatti
Tunnisteet
CAS-numero: 22232-54-8
ATC-koodi: H03BB01
PubChem CID: 31072
DrugBank: DB00389
Kemialliset tiedot
Kaava: C7H10N2O2S 
Moolimassa: 186,24
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 122–125 °C 
Liukoisuus veteen: Liukenee hieman veteen
Farmakokineettiset tiedot
Hyötyosuus: 80-95 %
Proteiinisitoutuminen: 84 %
Metabolia: hepaattinen
Puoliintumisaika: 4-6 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Karbimatsoli (C7H10SN2O2) on imidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä kilpirauhasen liikatoiminnan hoitoon.
Ominaisuudet ja käyttö

Huoneenlämpötilassa karbimatsoli on valkoista tai kellertävää kiteistä ainetta, joka liukenee hieman veteen ja hyvin etanoliin, asetoniin ja kloroformiin. Karbimatsoli muuntuu elimistössä tiamatsoliksi eli se on tiamatsolin aihiolääke. Tiamatsoli estää tyroperoksidaasiin toimintaa. Tällöin kilpirauhanen ei kykene muodostamaan tyrosiinista tyroksiinia ja trijodityroniinia. Karbimatsolia käytetään kilpirauhasen liikatoiminnan ja tyreotoksikoosin hoitoon. Ihmisten lisäksi karbimatsolia käytetään kilpirauhasen liikatoiminnan hoitoon myös kissoilla.
Haittavaikutukset

Tyypillisimmät haittavaikutukset ovat huonovointisuus, oksentaminen, ihottuma ja pääkipu. Vakava haittavaikutus on luuydinsuppressiosta johtuva eräiden valkosolujen määrän vähentyminen veressä eli agranulosytoosi.
Valmistus

Karbimatsolia valmistetaan tiamatsolin ja etyyliklooriformiaatin välisellä reaktiolla.
Keep Your Heart Broken

| ”Keep Your Heart Broken” The Rasmus |
| --- | --- | --- |

Singlen tiedot
 Albumilta: Hide from the Sun
 Julkaistu: heinäkuu 2006
 Tuottaja(t): Mikael Nord Andersson ja Martin Hansen
 Tyylilaji: alternative rock, melodinen rock
 Kesto: 03.55
 Levy-yhtiö: Playground Music
The Rasmuksen muut singlet
| ”Shot” 2006 | ”Keep Your Heart Broken” 2006 | ”Livin’ in a World Without You” 2008 |
Keep Your Heart Broken on The Rasmus -yhtyeen radiosingle. Se julkaistiin Suomen radioita varten albumilta Hide from the Sun heinäkuussa 2006. Fyysistä singleä kappaleesta ei kuitenkaan julkaistu. Kappaleesta ei tullut suurta hittiä, mutta julkaisunsa aikaan heinä- ja elokuussa se soi radioaalloilla taajaan. Kappale poikkeaa levyn tyylistä erilaisella soundillaan, joka on hieman vähemmän raskas. Kappale on levyn yhdeksäs kappale. Sitä edeltää Sail Away ja seuraa Heart of Misery.
Kastelukannu

Muovinen kastelukannu
Kastelukannu on kasvien kasteluun tarkoitettu kannu, jossa on kahva ja nokka. Kastelukannu on tavallisesti muovinen tai metallinen, mutta on olemassa myös keraamisia kastelukannuja. Kastelukannujen tilavuus vaihtelee puolesta litrasta kymmeneen litraan. Suuria kannuja käytetään tavallisesti pihoilla ja puutarhoissa, kun taas pienemmät soveltuvat paremmin huonekasvien kasteluun. Kastelukannussa voi olla myös irrallisena sihti.
Aiheesta muualla

Kuvia tai muita tiedostoja aiheesta Kastelukannu Wikimedia Commonsissa
Karolina Gočeva

Karolina Gočeva
Karolina Gočeva (mak. Каролина Гочева, s. 28. huhtikuuta 1980 Bitola, Jugoslavia) on pohjoismakedonialainen laulaja.
Gočevan laulajanura alkoi 11 vuoden ikäisenä Makfest-musiikkifestivaalin myötä. Sen jälkeen hän osallistui jo teini-ikäisenä useille festivaaleille ja sai 14-vuotiaana parhaan naisartistin palkinnon. Kesällä 2000 hän julkaisi ensimmäisen albuminsa Jas imam pesna (’minulla on laulu’), joka nousi Pohjois-Makedoniassa kolmen eniten myydyn albumin joukkoon.
Vuonna 2002 Gočeva pääsi edustamaan Pohjois-Makedoniaa Eurovision laulukilpailuun Tallinnaan kappaleella ”Od nas zaviši”. Hän sijoittui sijalle 19. Toisen kerran hän edusti maataan Euroviisuissa vuonna 2007 Helsingissä kappaleellaan ”Mojot svet”. Kilpailun 14. sija irtosi lopulta 73 pisteellä.
Albumit

Jas Imam Pesna (2000)
Zošto Sonot Ima Kraj (2001)
Znaeš Kolku Vredam (2003)
Vo Zaborav (2005)
Makedonsko Devojče (2008)
Kapka Pod Neboto (2010)
Najubavi Pesni (2012)
Makedonsko Devojče 2 (2014)
Aiheesta muualla

Kuvia tai muita tiedostoja aiheesta Karolina Gočeva Wikimedia Commonsissa
Karolina Gočevan kotisivut (Arkistoitu – Internet Archive) (makedoniaksi) (englanniksi)
Keep Your Hands off My Girl

| ”Keep Your Hands off My Girl” Good Charlotte |
| --- | --- | --- |

Singlen tiedot
 Albumilta: Good Morning Revival
 Julkaistu: 23. helmikuuta 2007 (Australia) 12. maaliskuuta 2007 (Iso-Britannia)
 Formaatti: CDS
 Tekijä(t): Joel Madden, Benji Madden
 Tuottaja(t): Don Gilmore
 Tyylilaji: dance-punk, vaihtoehtorock, pop-punk
 Kesto: 03.25
 Levy-yhtiö: Epic, Daylight
Good Charlotten muut singlet
| ”The River” 2007 | ”Keep Your Hands off My Girl” 2007 | ”Dance Floor Anthem (I Don’t Want to Be in Love)” 2007 |
Keep Your Hands Off My Girl on Good Charlotte -yhtyeen single ja kappale vuodelta 2007. Kappale on levyltä Good Morning Revival, mikä on yhtyeen neljäs studioalbumi. Kappaleesta tuli hitti ja se julkaistiin singlenä helmikuussa 2007. Kappaleen ovat säveltäneet Joel ja Benji Madden.
Kappale nousi MTV Two:n rock-listalla toiselle sijalle, Australian singlelistalla viidenneksi ja Suomessa yhdeksännelle sijalle viikolla 11 vuonna 2007.
Gena Rowlands

| Gena Rowlands |
| --- | --- |
 Gena Rowlands vuonna 1967.
Henkilötiedot
Syntynyt: 19. kesäkuuta 1930 Madison, Wisconsin, Yhdysvallat
Kuollut: 14. elokuuta 2024 (94 vuotta) Indian Wells, Kalifornia, Yhdysvallat
Ammatti:  näyttelijä
Puoliso:  John Cassavetes (1954–1989)
Lapset:   Nick Cassavetes  Alexandra Cassavetes  Zoe Cassavetes 
Näyttelijä
Aktiivisena:  1949–2014
Palkinnot
 Oscar-kunniapalkinto (2015) 
 Nimikirjoitus
Aiheesta muualla
IMDb 
Elonet
Gena Rowlands Emmy-palkintogaalassa 1992.
Gena Rowlands (19. kesäkuuta 1930 Madison, Wisconsin – 14. elokuuta 2024 Indian Wells, Kalifornia) oli yhdysvaltalainen näyttelijä. Rowlands näytteli teatterissa, televisiossa ja elokuvissa. Hän oli naimisissa näyttelijä ja independent-elokuvaohjaaja John Cassavetesin kanssa ja näytteli tämän seitsemässä elokuvassa. Rowlands oli Oscar-ehdokkaana elokuvista Naisen parhaat vuodet ja Gloria – gangsteriheila.
Nuoruus ja opiskelu

Gena Rowlands syntyi 1930 Wisconsinin Madisonissa. Hänen vanhempansa olivat pankkiiri ja politikko Edwin Myrwyn Rowlands, joka vaikutti erityisesti Wisconsonin osavaltion politiikassa, ja näyttelijä Mary Allen Neal, joka käytti taiteilijanimeä Lady Rowlands.
Rowlands opiskeli vuosina 1947–1950 englannin kieltä Wisconsinin yliopistossa, mutta keskeytti opintonsa pyrkiäkseen näyttelijäksi. Hän muutti New Yorkiin, missä hän kävi American Academy of Dramatic Artsia. Siellä hän tapasi John Cassavetesin, jonka kanssa hän oli naimisissa vuodesta 1954 tämän kuolemaan 1989 asti.
Ura > Teatterista televisioon ja elokuviin

Rowlands aloitti uransa repertuaari- ja kesäteattereissa. Hänet löydettiin Cape Codista New Yorkin teatteripiireihin, ja 1950-luvun alussa hän pääsi mukaan Broadwayn The Seven Year Itch -tuotantoon sijaiseksi ja sitä kautta näytelmään mukaan. Hän näytteli 1953 Off-Broadway-näytelmässä Dangerous Corner ja 1956 Broadwayllä näytelmässä Middle of the Night.
Rowlandsin ensiesiintyminen televisiossa oli 1954. Seuraavana vuonna hänellä oli osa Robert Montgomery Presents -sarjan Kultahattu-osassa. Rowlands teki vuonna 1956 sopimuksen MGM:n kanssa, ja hänen ensimmäinen elokuvansa oli Lempi on kallista lystiä (1958). Elokuva floppasi, eikä Rowlands saanut siitä huomiota. Hänellä oli myös rooli miehensä ohjaamassa independent-elokuvassa Varjoja (1958).
Rowlandsin 1960-luvun elokuvia olivat nyky-western Ratsasta viimeinen taival (1962), Tehtävä viidakossa (1962) ja Heräävä elämä (1963). Hän jatkoi samalla myös televisiouraa ja näytteli muun muassa sarjoissa Bonanza, 77 Sunset Strip The Girl from U.N.C.L.E. ja Tohtori Kildare. Saippuasarjassa Peyton Place hän esitti viettelevää seurapiirihenkilöä Adrienne Van Leyden.
Ura > Rowlandsin ja Cassevetesin yhteistyöt

Rowlandsin ja Cassevetesin yhteistyö herätti laajempaa huomiota elokuvalla Kasvoja (1968). Sitä seurasivat Minnie ja Moskowitz (1971) ja Naisen parhaat vuodet (1974). Jälkimmäisessä Rowlands näytteli vaimoa ja äitiä, jonka mielenterveys heikkenee nopeasti Peter Falkin näyttelemän ymmärtämättömän miehen rinnalla. Rowlands sai siitä ensimmäisen parhaan naispääosan Oscar-ehdokkuutensa.
Ensi-ilta (1977) oli jälleen Cassevetesin ohjaustyö. Samoin oli myös Gloria – gangsteriheila (1980), jossa Rowlands näytteli orpopojan kanssa karannutta gangsterin puolisoa. Siitä Rowlands sai toisen Oscar-ehdokkuutensa. Rowlandsin ja Cassevetesin viimeinen yhteinen elokuva oli Tunteiden virrat (1984), jossa he näyttelivät sisaruksia. Rowlands näytteli kuitenkin vielä 1987 Los Angelesissa esitetyssä näytelmässä A Woman of Mystery, jonka Cassavetes ohjasi.
Ura > Emmy-palkintoja

Rowlandsin elokuvia olivat myös muun muassa Matkalla maineeseen (1987) Toinen nainen (1988). Rowlands voitti ensimmäisen Emmynsä elokuvan The Betty Ford Story (1987) pääroolista Betty Fordina ja toisen Kohtalon sormesta (1991), jossa hän näytteli rahatonta leskeä. Kolmas Emmy tuli HBO:n elokuvasta Hysterical Blindness. Rowlands oli kaikkiaan kahdeksan kertaa ehdolla Primetime Emmyyn.
Ura > Uran loppu

Rowlandsin 1990-elokuvan elokuvia olivat Jim Jarmuschin Night on Earth (1991) ja Terence Daviesin The Neon Bible (1995). Rowlands näytteli myös poikansa Nick Cassavetesin ohjaamissa elokuvissa. Niistä ensimmäinen oli vuonna 1996 ilmestynyt Kuin taivaan tähdet. She’s So Lovely sai ensi-iltansa vuonna 1997, The Notebook – Rakkauden sivut 2004 ja Yellow 2012.
Rowlands käsikirjoitti osion monesta lyhytelokuvasta koostuvaan elokuvaan Pariisi, rakkaudella (2006). Hän myös näytteli Gérard Depardieun ja Frédéric Auburtinin ohjaamassa osiossa. Rowlandsilla oli rooli myös tyttärensä Zoe Cassavetesin ohjaamassa elokuvassa Broken English (2007). Hänellä oli äänirooli Persepoliksessa ja rooli ensimmäisessä kokonaan älypuhelimella kuvatussa elokuvassa Olive. Rowlandsin viimeiset elokuvat olivat Six Dance Lessons in Six Weeks (2014) ja lyhytelokuva Unfortunate Circumstances (2014). Vuonna 2015 hänet palkittiin Oscar-kunniapalkinnolla. Rowlands sai Golden Globen 1975 ja 1988, ja oli lisäksi ehdokkaana kuusi muuta kertaa.
Yksityiselämä

Rowlands oli naimisissa ohjaaja John Cassavetesin kanssa. Rowlands oli luvannut nuorempana olla menemättä naimisiin eikä halunnut lapsia, mutta hän muutti mielensä tavattuaan Cassavetesin. He olivat naimisissa 1954–1989. He saivat kolme lasta. Rowlands meni 2012 naimisiin eläköityneen liikemiehen Robert Forrestin kanssa.
Rowlands kuoli elokuussa 2024. Hän oli sairastanut viiden vuoden ajan Alzheimerin tautia.